Im-Nazzjon It-Tnejn, 9 ta' Marzu, 2020 Emozzjonijiet differenti u qawwija ta' artist Wirja ta' pittura ta' 'Poeżiji Viżwali' ta' Ġorġ Mallia miftuħa għall-pubbliku f'Ta' Xbiex sal-Ġimgħa 20 ta' Marzu Nhar il-Ġimgħa li għadda kienet inawgurata wirja ta' pitturi diġitali tal-artist Ġorġ Mallia. Dawn huma pitturi personali ħafna għax jirriflettu emozzjoniji- et differenti f'mod li. jitwassal b'qawwa lil dawk li jarawhom. Il- wirja jisimha 'Rhapsodv-in-Pain' (Rapsodija fl-Uġigħ). Ġorġ Mallia, li huwa Professur l-Università ta' Malta, u hu, fil- fatt, il-Kap tad-Dipartiment tal- Midja u l-Komunikazzjoni u magħruf ukoll bħala kittieb u karikaturist, jgħid li dawn il-pit- turi mlewna ħarġu mill-aktar żmien ikrah f'ħajtu. Huma poeżiji viżwali li jwasslu stati emottivi bħal disprament, rabja, solitudni, uġigħ, dwejjaq u. emozzjonijiet bażiċi oħra li dak li jkun iħoss waqt li jkun jinsab maħfun mid-diqa. Sadanittant, iżda, ' il-pitturi għandhom ilwien jgħajtu, appos- ta, għaliex, skond il-pittur, id- dlam jissarraf f'kuluri qawwija li, iżda, xorta jwasslu l-qilla tal-ħsus. Hemm ukoll l-istil li Mallia għażel li jadotta għal din is-sen- siela ta' pitturi, li hija taħlita tal- astratt. flimkien ma' figuri nudi klassiċi mpenġija. permezz. tat- teknika magħrufa bħala 'pen-and- ink'. L-isfond iwassal l-emozzjoni permezz ta' forom li jinfilsaw ġo xulxin. L-artist jiddeskrivihom bħala. splużjonjijiet biex juru. t- rabja, ngħidu aħna, u forom kalmi jinkwadraw id-dlam biex juru s- solitudni. Imbagħad, quddiem dan l- isfond moħluq permezz tal-kom- pjuter, hemm il-figuri ppużati, mgħawġa f'pożizzjonijiet li jindikaw il-ħsus li jrid iwassal il- pittur. Wara li jpinġihom permezz ta' linji suwed, interzjati f'xulxin, Mallia jagħtihom kulur bażiku biex ikunu f'kuntrast qawwi mal- isfond. diġitali Is-sensiela fiha sebgħa u tletin pittura, li minnhom qed jidhru erbgħa u għoxrin print fil-wirja, kull print limitata għal tliet kopji biss. Katalgu li jiġbor fih is-sen- siela kollha, flimkien ma' daħliet u spjegazzjonijiet, kien ukoll stampat f'edizzjoni limitata ħafna. Il-wirja qed tinżamm fil-111 Art Gallerv, 38/40, Triq il-Ġnien, 'Ta' Xbiex, u tibqa' miftuħa għall-pub- bliku sal-Ġimgħa 20 ta' Marzu. In-Nazzjon It-Tnejn, 9 ta' Marzu, 2020